tomron87/hebrew-wikipedia-sentences-corpus huggingface dataset:
מי שמצליח להרוג שחקן זה משיג את היכולת לעצמו וחוזר חלילה.
Gladiator - חוקים זהים לחוקי ה-Deathmatch אך במשחק ה-Gladiator משחקים אך ורק עם חרבות.
המשחק מסומן בשתי חרבות, אחת ישרה ואחת נשענת על האחרת מצד ימין.
Team Gladiator -משחק קבוצות בעל אותם חוקים הזהים לחוקי ה- Team Deathmatch אך משחקים עם חרבות בלבד.
המשחק מסומן בשלוש חרבות, אחת ישרה ושתים נשענות עליה משני צידיה.
Assassination - שתי קבוצות השואפות לחסל את המסומן של היריבה.
המסומן נקבע באקראי ומופיע בצבע כחול או אדום בהתאם לצבע קבוצתו.
לאחר שהמסומן חוסל, הקבוצה המחסלת מנצחת.
Training - משחק אימון בעל חוקים זהים ל-Deathmatch,אך הסוג משחק הזה לא תקבלו כסף ולא יעלה\ירד לכם נקודות ניסיון.
המשחק מסומן על ידי ציור של שריר היד.
Duel-קרב בין שני שחקנים, המאפשר משחק בין 2 משתתפים עד 16 משתתפים, כאשר בכל סיבוב נערך דו-קרב בין שני משתתפים, והשאר במצב צפייה.
כאשר משתתף מפסיד, המשתתף הבא בתורו מתמודד מול המנצח.
Team Death Match Extreame - משחק קבוצות, אם השחקן נהרג הוא יחזור לחיים תוך חמש שניות.
Quest - במשחק זה המשתתפים עוברים שלבים על ידי הבסת מפלצות.
במהלך המשחק אפשר לאסוף חפצים מיוחדים המאפשרים גישה לשלבים קשים יותר המכילים מפלצות חזקות יותר.
ניתן להיכנס עד כ-4 שחקנים ביחד.
Survival - מצב הישרדות, בעל חוקים זהים ל-Quest, אך עם אויבים חזקים במיוחד.
במצב זה לא משיגים נקודות ניסיון.
האויבים מתים מהר בשלבי הפתיחה ובהדרגה נהיה יותר קשה להרוג אותם.
Capture The Flag - כדומה ל־Team Deathmatch Ex אך לכל קבוצה יש דגל, שבתחילת המשחק הקבוצה לוקחת דגל ומחזירה אותו לבסיס שלה.
ללוחם בגאנז מבחר כלי נשק ושריון גדול.
עם העלייה בדרגות וצבירת כסף וירטואלי, הוא יכול לרכוש כלי נשק מתקדמים יותר.
בין כלי הנשק החמים שאותם לוחם יכול לרכוש נמנים: אקדחים, רובי סער, תת-מקלעים, מכונות ירייה, משגרי טילים ורובי ציידים.
ארסנל כלי הנשק הקר העומד לרשות הלוחם הוא מצומצם בהרבה וכולל חרבות, סכינים וזוג חרבות.
בנוסף, יכול הלוחם לרכוש רימוני יד, רימוני עשן וערכות עזרה ראשונה.
בחלק מהגרסאות האזוריות של המשחק השחקן יכול לרכוש כלי נשק ייחודיים באמצעות שימוש בכסף אמיתי.
לכל נשק במשחק קיים זמן השהייה בשימוש, וברובים קיימים הבדלים בגודל המחסנית ורמת הדיוק.
כלי נשק כבדים מאטים את השחקן ב-10%.
לכל שחקן במשחק מוקצים 3 מקומות לנשיאת נשק: נשק קר, נשק חם ראשי, ונשק חם משני.
בנוסף לכך מוקצים עוד 2 מקומות לנשיאת ערכות רפואה או רימונים מסוגים שונים.
Guild Wars (בתרגום חופשי מאנגלית לעברית: "מלחמת גילדות") היא סדרת משחקי מחשב מקוונים, מז'אנר משחקי התפקידים ההמוניים (MMORPG).
המשחקים פותחו על ידי ArenaNet, חברת בת של חברת המשחקים הקוראנית NCsoft, והסדרה היא מסדרות המשחקים המצליחות ביותר בז'אנר זה.
בסדרה שלושה פרקים שעומדים בפני עצמם וחבילת הרחבה אחת, שדורשת לפחות אחד מהפרקים הקודמים.
עלילת המשחקים מתרחשת בעולם פנטסטי בשם טיריה (Tyria), וכל פרק מגלה לשחקן יבשת חדשה בעולם ומציג קו עלילה חדש.
בכל פרק על השחקן להשלים משימות קואופרטיביות (4 - 8 שחקנים) כדי להתקדם, והדמות של השחקן נכנסת לנעלי הגיבור שיציל את טיריה מהאנטגוניסט התורן.
המשחק מספק שתי אפשרויות למשחק קואופרטיבי: שיתוף פעולה עם שחקנים אנושיים אחרים, או חבירה לדמויות שנשלטות על ידי המחשב (Non-player characters) כדי להשלים את המשימות.
בנוסף לקו העלילה הראשי קיימים קווסטים משניים רבים שהשחקן יכול להשלים על מנת לעלות ברמה (עד לרמה מקסימלית של 20), בדומה למשחקים אחרים בז'אנר.
כמו כן, קיים מצב תחרותי בו על השחקן ליצור קבוצה ולהתחרות בשחקנים אחרים במגוון מצבי משחק, ואף להתחרות בטורנירים יומיים או חודשיים, וכן בתחרויות נושאות פרסים של עד $100,000.
Guild Wars שונה ממשחקי תפקידים המוניים מסורתיים בכמה תחומים.
רכישת פרק בסדרה מאפשרת משחק מקוון ללא הגבלה וללא דמי מנוי, בניגוד לרוב המשחקים המסחריים בז'אנר.
הרמה המקסימלית נמוכה, וניתן להגיע אליה ללא השקעה של זמן רב.
ההבדל בין הדמויות במשחק לא נקבע על ידי הציוד, מאחר שגם הציוד הטוב ביותר זמין כמעט לכל השחקנים, אלא על ידי האסטרטגיה שבהם הם בוחרים להשתמש בהן בקרב, והיכולת שלהם להגיב לתנאים המשתנים בשדה הקרב.
המשחקים בסדרה זכו להצלחה ביקורתית ומסחרית.
המבקרים ציינו לשבח את הגרפיקה והעיצוב האמנותי של המשחק, הערך הרב שהוא נותן תמורת המחיר, היעדר דמי המנוי החודשיים והגישה המקורית שלו לז'אנר משחקי התפקידים ההמוניים.
באפריל 2009 הודיעה NCsoft שיותר מ-6 מיליון יחידות של משחקי Guild Wars השונים נמכרו עד כה.
ArenaNet ו-NCsoft הכריזו על פיתוח משחק ההמשך, Guild Wars 2, במרץ 2007, ב-28 ביוני 2012, הודיעה ArenaNet שהמשחק שוחרר ב-28 באוגוסט 2012 ואלו שהזמינו מהדורה מוקדמת של המשחק יכלו לשחק החל מ-25 באוגוסט.
המשחק מציג סביבה תלת־ממדית עם תנועה מוגבלת של הדמויות - לא ניתן לעבור מעל "מכשולים" במפה, והדמות מוגבלת לחלקים מסוימים שלה.
האזורים בעולם המשחק מתחלקים לשני סוגים: ערים (Outposts) ואזורי משחק (Explorable areas).
בערים, השחקנים יוצרים את הקבוצה, מקבלים משימות מדמויות ממוחשבות (non player characters), עוסקים במסחר ומתקשרים ביניהם בצ'אט המקומי; באזורי המשחק נמצאים האויבים והקרבות שמהווים את המטרות של קו העלילה הראשי והקווסטים המשניים.
כל אזורי המשחק ב-Guild Wars הם ארעיים - כאשר שחקן עוזב את העיר נוצר "עותק" (Instance) של האזור במיוחד בשביל הקבוצה שלו, שאינו נגיש לשחקנים אחרים.
כתוצאה מכך אין במשחק תחרות על משאבים או על הזכות לבצע משימה מסוימת, אך גם לא ניתן להצטרף לקבוצה לאחר שעזבה את העיר.
כל הערים בעולם המשחק נגישות לכלל השחקנים שרכשו את המשחק, ללא הגבלת אזור גאוגרפי, אולם קיימים מחוזות ("עותקים" של עיר מסוימת) נפרדים לאזורים גאוגרפיים ושפות שונות, לנוחות המשתמשים.
גם המעבר בין מחוזות אלו חופשי.
ירידה במספר השחקנים באזורים מסוימים בעולם גרמה לכך שמחוזות רבים נטושים כמעט לחלוטין, והשחקנים מתרכזים בעיקר במחוזות האמריקאים והאירופיים, בהם עדיין קיימת קהילה גדולה.
במשחק לא קיימת מערכת שמחלקת את השחקנים לשרתים באופן שרירותי ומונעת מעבר דמויות משרת משחק אחד לאחר (דוגמת מערכת ה-"realms" של World of Warcraft), אלא רשת שרתים שמתנהגת כמו שרת אחד גדול.
כתוצאה מכך, המשחק זמין באופן רציף, בניגוד לרוב המשחקים בסוגה בהם שרתים יכולים "להתמלא" ולמנוע כניסה של שחקנים, ויוצאים לתקופות תיקונים ועדכונים לעיתים תכופות.
ב-Guild Wars, לעומת זאת, נערכים "עדכונים חיים" - כאשר יוצאת גרסה חדשה של המשחק השחקנים יכולים להמשיך לשחק, והמשחק יעדכן את עצמו בפעם הבאה שמפעילים אותו.
במהלך יצירת הדמות השחקן בוחר מקצוע ראשי מתוך עשרה מקצועות אפשריים.
לדמויות ששייכות לכל מקצוע מבנה גוף ואנימציה משותפים שמגדירים אותן, וכן תווי פנים ייחודיים למקצוע זה, כך שקיים הבדל ויזואלי ברור בין המקצועות.
השחקן יכול לבחור את צבע העור, המין, תווי הפנים, הגובה ושמה של הדמות במהלך יצירת הדמות.
הרמה המקסימלית של הדמויות היא 20, וכל רמה מעניקה לדמות נקודות אפיון (Attribute points) נוספות שמאפשרות לה להגביר את כוחותיה ולהתקדם במשחק, עד למספר מקסימלי של 200 נקודות אפיון, וכן נקודות חיים ונקודות אנרגיה נוספות.
המצב התחרותי של המשחק (PvP) מתקיים רובו ככולו לאחר הגעה לרמה המקסימלית, 20.
במשחק קיימים שני סוגים של דמויות: דמויות PvE ודמויות PvP.
דמויות PvE נוצרות ברמה 1, ויש להן גישה לכל חלקי המשחק, אולם על השחקן לעלות ברמות ולרכוש ציוד אם ברצונו להיות תחרותי במצב ה-PvP.
דמויות PvP נוצרות ברמה המקסימלית, ויש להן גישה אך ורק למצב התחרותי במשחק.
לדמויות PvP גישה מיידית לציוד המקסימלי במשחק, ואפשרות לקבל יכולות וציוד מותאם אישית, ללא צורך בביצוע משימות או קווסטים.
מטרתן של דמויות ה-PvP היא לאפשר משחק תחרותי מיידי בכל המקצועות ללא השקעת זמן רב מצד השחקן בפיתוח הדמות, בניגוד למשחקי תפקידים המוניים אחרים.
המקצוע הוא סיווג דמות שקיים ברוב משחקי התפקידים, ויש לו תפקיד מרכזי במשחקיות של Guild Wars.
המקצוע הראשי (Primary proffesion) נקבע במהלך יצירת הדמות ולא ניתן לשנותו, ואילו את המקצוע המשני (Secondary proffesion) ניתן לשנות באופן חופשי.
בכל מקצוע קיימים כמה אפיונים (Attributes), וכ-100 יכולות, כולן ייחודיות למקצוע זה, כך שכל יכולת קשורה לאפיון מסוים.
ככל שיותר נקודות אפיון מושקעות באפיון מסוים, היכולות הקשורות לאפיון זה אפקטיביות יותר במהלך הקרב.
בדרך כלל יבחר השחקן ב-2 - 3 אפיונים וישקיע בהם את נקודות האפיון העומדות לרשותו.
למרות שאפשר לשנות את המקצוע המשני בכל שלב, באופן כללי היכולות שמקושרות למקצוע הראשי אפקטיביות יותר, כך שההפרדה בין התפקיד שכל מקצוע ממלא נשמרת במידה רבה.
שלא כמו במשחקים אחרים, במהלך קרב כל דמות יכולה להחזיק בשמונה יכולות בלבד, מתוך מגוון של יותר מ-1,000, ובחירת היכולות האלו לפני הקרב קובעת את מידת ההצלחה.
אלמנט זה מוסיף רובד של אסטרטגיה, שכן על השחקן לבחור יכולות שפועלות היטב זו עם זו, וכן משלימות את היכולות של שאר הדמויות בקבוצה.
כל מקצוע משמש תפקיד אחר בקבוצה ולרוב צירוף של מספר מקצועות שונים בקבוצה הוא האפקטיבי ביותר.
ב-Guild Wars קיימים עשרה מקצועות שונים: שישה מקצועות שמשותפים לכל הפרקים, שניים שדורשים רכישה של הפרק השני בסדרה, Guild Wars Factions, ושניים שדורשים את רכישת הפרק השלישי, Guild Wars Nightfall.
Warrior - ניתן לקרוא לו בעברית לוחם או אביר.
ללוחמים יש את רמת השריון הגבוהה ביותר במשחק, ויכולים להשתמש במגוון יכולות כדי לשפר את ההגנה על הדמות.
נשקם של הלוחמים הוא חרב, גרזן או פטיש קרב, והם מתמחים בקרב בטווח קרוב.
Ranger - ניתן לכנותו סייר או קשת.
הסיירים משתמשים בעיקר בקשת, לכל סוגיה.
לפי המשחק, הם אנשים המקושרים לכוחות הטבע והאדמה, ומתמחים בשרידה בטבע.
הסיירים יכולים לאלף חיה כדי שתילחם לצידם, ומסוגלים לגרום לנזק ממרחק.
הנזיר הוא קוסם שמשתמש בקסמי מרפא, קסמים שמגנים מפני אלמנט מסוים במשחק, או קסמים הפוגעים ביריב.
הנזיר הוא מקצוע הריפוי הראשי, והוא מספק מענה לכל סוגי הנזק הקיימים במשחק, ויכול להחזיר לחיים שחקנים שנפלו בקרב באופן אפקטיבי.
Necromancer - 'נקרומאנסר' (בעברית בעל אוב) הוא מקצוע המשתמש בקסמי דם, קסמי מוות וקללות.
הם יכולים לזמן אל-מתים תוך ניצול גופה של דמות שנהרגה בקרב.
Mesmer - ה'מסמר' (אין מילה בעברית ל'מסמר', אך ניתן לכנותו 'קוסם רעל', 'מהפנט' וכו') הוא קוסם שמתמחה בנזק פסיבי - נזק התלוי בפעולה של היריב וכך מונע מהיריב להילחם לתקופת זמן, או גורם לו לאבד נקודות אנרגיה או נקודות חיים.
כמו כן יש לו את היכולת הייחודית להפריע להטלת קסמים של היריב, לבצע מניפולציות בנקודות האנרגיה של עצמו או של היריב, ולסיים קסמים מתמשכים של האויב (Enchantments).
מקצוע זה ייחודי לסדרת Guild Wars.
מקביל למקצוע Mage ברוב משחקי התפקידים.
לקוסם זה היכולת לגרום לנזק רב בזמן קצר, ועל שטח גדול.
הוא משתמש בקסמי ארבעת היסודות - אש, מים, אוויר ואדמה.
כמו כן יש לו יכולות שמסייעות לשמור על נקודות אנרגיה לאורך זמן ולהגן על הדמות מנזק.
מקצועות שניתן ליצור רק ב-Guild Wars Factions:
מקביל למקצוע Rogue במשחקי תפקידים אחרים.
הנוכל משתמש בסכינים כנשק העיקרי שלו, ומהירות ההתקפה שלו היא הגבוהה ביותר מבין המקצועות.
הוא מתמחה במכות קריטיות (נזק כפול), ויש לו את היכולת לשגר את עצמו למיקום קרוב.
Ritualist - ה"ריטואליסט", או המזמן, הוא קוסם עם מגוון יכולות.
הוא מתמחה בזימון רוחות נייחות שיגנו על חברי הקבוצה שלו, יתקפו את האויב או ייצרו אפקטים סביבתיים שונים כדי לשנות את שדה הקרב.
בנוסף, הקסמים שלו יכולים לרפא את בעלי בריתו, ליצור אפקט מסוים על בעל ברית למשך זמן וגם לגרום נזק ישיר לאויב.
מקצועות שניתן ליצור רק ב-Guild Wars Nightfall:
Paragon - "פארגונים" הם אבירי קודש שיכולים להשפיע ביכולות הפיקוד שלהם על כל חברי הקבוצה, ולספק בונוסים שונים לתקופת זמן שמשפרים את השרידות של הקבוצה או את יכולת ההתקפה שלה.
הם משתמשים בחנית (רומח לזריקה מטווח בינוני), ויש להם את רמת השריון הגבוהה ביותר במשחק, כמו ללוחם.
Dervish - דרוויש (איש דת מוסלמי) הוא מקצוע שמשלב בין הטלת קסמים ותקיפה מטווח קרוב.
הדרווישים יכולים להפוך לאוואטר של אחד האלים, וכך לקבל תוספות לזמן מסוים.
הם מתמחים בהטלת קסמים מתמשכים על עצמם - קסמים המסייעים לשחקן ונשארים פעילים למשך זמן מסוים (Enchantments).
הקרבות ב-Guild Wars הם מהירים יחסית לז'אנר המשחקים ההמוניים, והם דורשים זמני תגובה מהירים, אסטרטגיה ותכנון מראש, במיוחד במצב ה-PvP.
קרבות לא נמשכים יותר מכמה דקות בדרך כלל, ומוות יכול להיגרם לדמות תוך כמה שניות.
השחקן משפיע על הסביבה במהלך הקרב באמצעות ה-יכולות (Skills) שעומדות לרשותו.
לכל יכולת מצורף תיאור קצר שמתאר במדויק את האפקט לו היא גורמת, ואת הנזק או הריפוי שהיא מייצרת, או האפקטים שהיא מייצרת.
ניתן להשתמש ביכולות על הדמות עצמה, על בעלי ברית או על אויבים, בהתאם לסוג היכולת ולתיאור שלה.
לפני היציאה לאזור המשחק, על השחקן לבחור עד 8 יכולות (Skills), שלא ניתן להחליף עד החזרה לעיר.
לכל יכולת מקושרת לאפיון (Attribute) שמשפיע על מידת האפקטיביות שלה בקרב.
תחת אפיון מסוים נכללות בדרך כלל עשרות יכולות שמטרתן דומה: למשל, הגבלת כמות הנזק שבעל ברית סופג לפרק זמן קצוב, או גרימת נזק לאויבים על פני שטח רחב.
רבים מאפיונים אלו משמשים למטרות דומות (גם אם במקצועות שונים), ולשחקן יש אפשרויות רבות מאוד בעת תכנון היכולות של דמות, ורבות עוד יותר בעת תכנון היכולות של קבוצת דמויות.
בשל ההגבלה על מספר היכולות הזמינות לשימוש ביציאה לאזורי המשחק, על השחקן לבחור יכולות שעובדות היטב עם היכולות האחרות שלו, או עם יכולות חבריו לקבוצה, כדי להצליח במשימות.
הבנייה (Build) של הדמות הוא מושג המתאר את צירוף היכולות, הציוד וחלוקת נקודות האפיון של הדמות.
מאחר שהבנייה חשובה כל כך להצלחה במשחק, הרבה מהדיונים של קהילת השחקנים עוסקים בהמצאת בניות למטרות שונות.
החברה המפתחת, ArenaNet, משנה את העוצמה של היכולות והתכלית שלהן באופן תכוף (כל חודש בערך), כך שהשחקנים צריכים להסתגל לתנאים החדשים ולהמציא בניות חדשות.
עבור מקצועות אשר גורמים נזק לאויב בעיקר באמצעות כלי נשק, קיים אפיון הקשור לכלי הנשק ומשפר את יעילותו בקרב, ויכולות אשר מוסיפות בונוסים שונים למכה הבאה של כלי הנשק.
יכולות שלא גורמות לנזק (או ריפוי) ישיר, גורמות לאפקטים שונים על דמות אחת או יותר, שמשפיעים על המשך הקרב: מצבים גופניים (Conditions), קסמים מתמשכים, חיוביים או שליליים (Enchantments, Hexes), ועוד.
אפקטים אלו מסתיימים לאחר זמן קצוב מראש או כאשר משתמשים ביכולת אחרת שנועדה להסיר אותם.
לכל יכולת יש "קטגוריה" אחת או יותר, המצוינות בתיאור היכולת, וקובעות כיצד תתרחש האינטראקציה של היכולת עם יכולות אחרות.
הגמול המיידי מקרבות במצב הקואופרטיבי (PvE) הוא זהב וכלי נשק או שריון שמשמשים בעיקר למערכת המסחר של המשחק.
הבסת מפלצות חזקות יותר מספקת לשחקן נשק בעיצוב נדיר או ייחודי.
כישלון במהלך הקרב בדרך כלל גורר מוות, שגורם ל"עונש מוות": ירידה של 15% במספר נקודות החיים והאנרגיה הרגיל של הדמות שנפלה בקרב.
עונש זה מצטבר בכל מיתה עד לעונש מקסימלי של 60%-, ומסתיים רק כאשר הדמות חוזרת לעיר.
קטילת מפלצות והרווחת נקודות ניסיון מוביל לביטול הדרגתי של העונש.
קרבות ה-PvP מספקים "Faction", מעין מטבע בעזרתו השחקן יכול לקנות יכולות או ציוד חדש עבור דמויות PvP, וכן קיימים הישגים עבור כל מצב PvP שמעניקים לשחקן תואר (Title), שמעיד על הניצחונות שצבר במצב זה.
מוות בקרבות PvP לא תמיד גורר "עונש מוות", ודמויות שנפלו מוחזרות לחיים באופן אוטומטי, לאחר זמן מה, בחלק ממצבי המשחק התחרותי.
Player versus enviroment - PvE - הוא מצב המשחק הקואופרטיבי, והוא דומה מאוד למקובל בז'אנר ה-MMORPG.
השחקן חוקר את עולם המשחק והורג מפלצות, משלים משימות וקווסטים כדי לקדם את העלילה, עולה ברמה ומקבל גמול בצורת זהב, נשק ושריון, יכולות ונקודות ניסיון.
את רוב הדברים שהשחקן מרוויח ניתן לחלק בין הדמויות השונות של השחקן, או לחלופין למכור לדמות ממוחשבת תמורת זהב.
קו העלילה של כל משחק נחשף באמצעות דיאלוגים בין הדמות לבין דמויות ממוחשבות, וכן באמצעות סרטונים במהלך המשימות.
הסרטונים משתמשים במנוע המשחק בזמן אמת, ואינם סרטוני אנימציה.
המשימות מקדמות את קו העלילה, ומאפשרות לשחקן להשתתף בקרבות עיקריים נגד האויב המרכזי של כל אחד מהפרקים.
הקווסטיים המשניים משמשים בעיקר כדי לספק רקע על העלילה, ונקודות ניסיון אותן צוברת הדמות כדי לעלות רמה.
בדומה למשחקים אחרים בז'אנר, קיימים אזורים מאתגרים יותר שמיועדים לשחקנים ברמה המקסימלית, שסיימו את קו העלילה הראשי ומחפשים אתגר נוסף.
עבור חלק ממשימות אלו ניתן ליצור קבוצה של 12 שחקנים, והן דורשות יכולת ארגון וכן תיאום מוקדם של הבנייה שכל שחקן מביא לקרב.
כמו כן, קיים "מצב קשה" (Hard Mode), מצב בו לכל המפלצות יכולות נוספות ורמה גבוהה מאוד (22 ומעלה), והן נעות מהר יותר.
ניתן לבחור לשחק במצב קשה לפני היציאה למשימה, והוא זמין עבור כל תוכן ה-PvE, בכל המשחקים בסדרה.
הצלחה חלקים המאוחרים ובמצב הקשה של המשחק דורשת תכנון מראש של הקבוצה ואסטרטגיה ברורה, אולם קיימים גם אובייקטים חד-פעמיים שניתן לרכוש, אשר נותנים לקבוצה בונוסים של חצי שעה בכל פעם, והופכים את ה-Hard Mode לידידותי יותר.
Player versus player - PvP - הוא מצב המשחק התחרותי במשחק.
חלק זה של המשחק נפרד כמעט לחלוטין מעולם ה-PvE, וניתן למעשה לשחק בו בלי לגשת לעולם ה-PvE כלל.
יחד עם זאת מצב ה-PvP מספק פרסים רבים בהם ניתן להשתמש בעולם ה-PvE, כך שהתמקדות ב-PvP לא פוגע בהישגי השחקן בתחומי ה-PvE.
המשחק התחרותי ב-Guild Wars הוא קבוצתי, ומוגבל לאזורי PvP בלבד.
ברוב מצבי ה-PvP ניתן לשתף דמויות ממוחשבות, המצוידות ופועלות באופן זהה לשחקנים אנושיים.
דמויות אלו נשלטות על ידי המחשב, אך שחקן אנושי יכול לפקד על עד ארבע דמויות.
ב-Guild Wars קיימים מספר מצבים תחרותיים:
Guild Battle - "קרב גילדות", במהלכו שתי קבוצות של שמונה שחקנים (לפחות ארבעה מהם מגילדה אחת משותפת, ועד ארבעה אורחים) נלחמים במטרה להרוג דמות ממוחשבת של הקבוצה היריבה: ה-Guild Lord.
מצב משחק זה זכה לתמיכה רבה מהמפתחת, והיה זמין מאז יציאת המשחק הראשון.
הקרב מתרחש ב"היכל הגילדה" של הקבוצה המארחת (Guild Hall).
כדי להרוג את מנהיג הגילדה היריבה, על הקבוצה לחדור אל עומק הבסיס העוין, תוך מאבק בשחקני הקבוצה היריבה האנושיים, ודמויות ממוחשבות שמגינות על הבסיס.
מצב משחק זה שימש בטורנירים נושאי פרסים שארגנה ArenaNet, וכן בטורנירים שארגנו נותני חסות.
כיום יש סולם המדרג את הגילדות המתחרות לפי הניצחונות וההפסדים שלהם, ונערכים טורנירים אוטומטיים יומיים וחודשיים בתוך עולם המשחק.
Heros' Ascent - טורניר מתמשך, בו קבוצות של שמונה שחקנים מתחרות זו בזו על הזכות לעלות ל"היכל הגיבורים" (Hall of Heroes), שניצחון בו מעניק פרסים נדירים.
בטורניר יש שרשרת קבועה של מפות, בכל אחת מהן מטרה שונה שעל הקבוצה להשלים.
ניצחון במפות אלו מעניק לשחקן נקודות "תהילה" (Fame), שקובעות את "רמת הגבורה" (Rank), שיש לה יוקרה רבה בעולם ה-PvP.
שחקנים ספורים הגיעו לרמה המקסימלית האפשרית של הישג זה.
Arena - "קרבות זירה", משחקים של 4 נגד 4 בהם המטרה היא בדרך כלל להרוג את כל שחקני הקבוצה היריבה.
Alliance Battle - "קרבות ברית", 12 נגד 12, הייחודיים לפרק השני בסדרה, Guild Wars Factions.
לכל גילדה במשחק שיוך לאחד משני הפלגים היריבים - Kurzicks או Luxons.
שחקנים מלחמים למען הפלג אליו משתייכת הגילדה שלהם, וכובשים שטח בעולם המשחק.
ככל שפלג מסוים כבש שטח גדול יותר, הפלג השני יקבל יתרון לא הוגן גדול יותר בקרבות הברית.
כל פרקי הסדרה עומדים בפני עצמם - אינם דורשים את רכישת המשחקים הקודמים בסדרה.
הפרקים מתחברים לכדי משחק יחיד, ודמויות יכולות לעבור באופן חופשי בין פרק לפרק (כל פרק נמצא על יבשת נפרדת בעולם המשחק), לאחר ביצוע קווסט מיוחד.
כל האובייקטים במשחק זמינים למי שרכש אחד מהפרקים, אולם קיימות יכולות ושירותים שונים של דמויות ממוחשבות, שדורשים רכישת פרק מסוים.
לכל אחד מהמשחקים בסדרה קיימת עלילה מרכזית נפרדת, בה יכול השחקן להשתתף באמצעות משימות וקווסטים ראשיים (Primary quests).
בדרך כלל יש לבצע את המשימות בקו העלילה הראשי כדי להגיע לכל האזורים במשחק.
העלילה במשחק הראשון בסדרה - Guild Wars Prophecies - עוסקת באנשי אסקלון, ממלכה בעולם פנטסטי בסגנון ימי הביניים.
בני האדם נלחמים נגד הצ'אר, יצורים חתוליים תבוניים ההולכים על שתיים, המאיימים להשמיד את ממלכת אסקלון (הצ'אר הם גזע פנטסטי ייחודי למשחקי Guild Wars).
לאחר שהצ'אר גורמים לאירוע קטסטרופלי בו נהרסת רוב הממלכה, הגיבור יוצא בעקבות הנסיך רוריק אל הארצות שמעבר להרים.
בהמשך המשחק, עוברת העלילה להתמקד באויב שגרם באופן עקיף להשמדת הממלכה, ה-Lich, ובנבואה המובילה את הגיבור להתמודדות מולו.
השחקן יגיע לאזורים שונים ביבשת הגדולה ביותר מבין שלוש היבשות בעולם המשחק - יבשת טיריה.
העלילה במשחק השני בסדרה - Guild Wars Factions - מתרחשת ביבשת המזכירה את המזרח הרחוק.
באימפריית הדרקון פורצת מגפה קטלנית, ההופכת גופות, אנשים וחיות ליצורים נתעבים וצמאי דם.
השחקן נכנס לנעלי גיבור צעיר הלומד במנזר שינג ג'יי.
הגיבור מתלווה אל אב המנזר הראשי ומוצא את מקור המגפה - אויב בן מאות שנים שהגיע ממלכת המתים על מנת להחריב את האימפריה.
הגיבור חייב לאחד את שני הפלגים ביבשת כנגד הפולש לפני שהמגפה תשמיד את שניהם, ובמהלך מסעו השחקן בוחר לאיזה משני הפלגים להצטרף.
העלילה במשחק השלישי בסדרה - Guild Wars Nightfall - מתרחשת ביבשת צחיחה הדומה לצפון אפריקה.
הגיבור מתחיל כצעיר מאיסטַאן, עם שמותקף על ידי קוּרנה (Kourna), אומת לוחמים הנשלטת על ידי המצביאה וָארֶש אוֹסה (Varesh Ossa).
מאוחר יותר מתברר שאוֹסה מנסה לגרום לאירוע קטסטרופלי, Nightfall, בעקבותיו ישלוט בעולם האל שסרח והוגלה על ידי האלים האחרים, Abaddon.
על השחקן לצאת אל ממלכתו של האל ולהביס אותו ואת הלגיון שלו, בעזרת העם האיסטאני וחברים שפגש לאורך הפרקים הקודמים.
Guild Wars Eye of the North היא חבילת הרחבה שדורשת לפחות אחד מהמשחקים הקודמים בסדרה.
המשחק מתרחש כעשור לאחר האירועים ב-Guild Wars Prophecies, ובו הגיבור מצטרף מחדש לאנשי אסקלון לשעבר, שהקימו מוצב בהרי ה-Shiverpeak.
העלילה עוקבת אחר המאבק של חמישה גזעים שונים ביבשת טיריה - שניים מהם חדשים לגמרי - נגד הארכי-אויב האגדי של גזע הגמדים, ששוכן במעמקי הרי ה-Shiverpeak.
במהלך המשחק השחקן מתוודע מקרוב לגזעים השונים (כולל גזע הצ'אר העוין), וכל מקצוע מקבל יכולות חדשות ועיצובי נשק חדשים.
ההרחבה כוללת לראשונה מבוכים, שפזורים בכל האזורים החדשים שההרחבה מוסיפה לעולם המשחק.
ההרחבה מהווה גשר עלילתי ל-Guild Wars 2, וחותמת את סדרת המשחקים.
המשחק פותח על ידי ArenaNet, חברה שהוקמה ב-2000, כאשר מפתחים בכירים בחברת המשחקים בליזארד פרשו כדי ליצור משחק עם תפיסה חדשה לז'אנר משחקי התפקידים ההמוניים ומודל עסקי אחר.
החברה הודיעה על פיתוח Guild Wars באפריל 2003. בתקופה בה מספר משחקי MMORPG היו בפיתוח, בחרה ArenaNet לתפוס את הנישה של משחק ללא דמי מנוי, מתוך אמונה ששחקנים יעדיפו שלא להתחייב למשחק אחד, אלא לנסות משחקים רבים.
ג'ף סטריין, ממייסדי החברה, טען שהמודל העסקי לפיו ניתן לשחק באינטרנט לזמן בלתי מוגבל ללא תשלום נוסף, הוא האופטימלי ליצירת מותג משחקים שישרוד לאורך זמן.
תחזוקת המשחק והשרתים תיתמך על ידי משחקים נוספים בסדרה שיצאו כל חצי שנה ויוסיפו תוכן.
הפיתוח של כל פרק הושפע מדעותיה של קהילת השחקנים של המשחק לאורך השנים.
המשחק השתנה לעיתים תכופות מאז שיצא לראשונה ב-2005, ומעבר לתוספות התוכן התבצעו שינויים רבים למכניקת המשחק, האינטליגנציה המלאכותית והממשק.
למרות שהסדרה הסתיימה באופן רשמי מלבד עדכוני תוכן מזדמנים, קבוצת מפתחים ב-ArenaNet עדיין עובדת על Guild Wars, מעדכנת אלמנטים שונים במשחק, מתקנת באגים, ומפקחת על האיזון בין הבניות והמקצועות השונים.
מרבית המפתחים של Guild Wars עברו לעבוד על משחק ההמשך, Guild Wars 2.
Guild Wars Prophecies (מבוטא "גִילְד ווֹרְז פְּרוֹפֶסִיז")
הוא חלקה הראשון של סדרת המשחקים ההמוניים Guild Wars.
המשחק ראה אור באפריל 2005, והצליח מעל לצפיותיה של ArenaNet, החברה אשר יצרה אותו.
בעברית ניתן לקרוא למשחק "הנבואות" (מאנגלית: Prophecies), שם שהוצמד לו רק לאחר יציאת הכותרים הבאים בסדרה (Factions - Nightfall), כדי שתינתן האפשרות להבדיל.
בדומה לחלקי הסדרה הבאים, למשחק עלילה משלו המתרחשת באזור בשם 'טִירייה' (Tyria), ומערכת ה-PVP בו מעט שונה בהתאם למשחק.
המשחק מתרחש במחוז, או יבשת, בשם טִירִייה.
טירייה היא יבשת רחבה ומגוונת בעלת נופים שונים ומרהיבים, ממדבריות צחיחות ועד לג'ונגלים אקזוטיים.
כל שנה בטיריאה מחולקת לארבע עונות, ובכל עונה 90 ימים.
הספירה החלה מאירוע בשם Exodus (היציאה), שבו האלים הישנים עזבו את העולם הגשמי.
שנים מלפני האקסוֹדוּס יסומנו ב-(BE (Before the Exodus, ושנים אחריו יסומנו ב-(AE (After the Exodus.
השנה 0 תסומן כ"השנה 0".
מלחמת הגילדות (Guild Wars) - ממנה הגיע שמה של הסדרה.
מלחמת הגילדות הייתה מלחמה גדולה בין גילדות אסקלוֹן, גילדות קריטיה וגילדות אוֹר.
האקסוֹדוּס (The Exsodus) - אירוע בו חמשת האלים הישנים עזבו את העולם הגישמי.
מאירוע זה החלה הספירה בטיריאה.
הצריבה (The Searing) - המטאורים העשויים מאש וקריסטל, שפגעו בממלכת אסקלוֹן על ידי סגידה לטיטאנים של הצ'ארים (Charr).
הצריבה היא האירוע שהתחיל את כל העלילה.
את טיריאה ניתן לחלק לחלקים, לפי סוג הנוף והממלכה.
יש כמה שיטות חלוקה, הנפוצה מבניהן -
Ascalon (אסקלוֹן) - אחת ממלכות בני האדם.
לפני ה'צריבה' היא נחשבה לממלכה היפה ביותר בכל טיריאה, אך אחריה היא הפכה לחורבות מתפוררות מלאות אפר.
Shiverpeak Mountains (בתרגום חופשי - הרי הפסגה הרועדת) - שטח הררי וגדול המפריד בין הג'ונגלים של קריטיאה לחורבות אסקלון.
כל שטחו מכוסה בשלג והאקלים בו קר מאוד.
Kryta (קריטיאה) - ממלכה בג'ונגלים.
קריטיאה נשמרת על ידי גוף בשם ליוֹנגארד (Liongurd), ומסדר ה'גלימה הלבנה' (מאנגלית: White Mantle) שולט בה, לאחר שהשיג את השלטון ממשפחת האצילות.
Maguuma Jungle (מָגוּמָה) - ג'ונגל פראי מאוד, בעל אזורים יבשים, הנמצא ממערב לקריטיה.
Crystal Desert (מדבר הקריסטל) - מדבר הממוקם דרומית לאסקלון.
במדבר חיות רוחות, ואליו ברחו ה'נשכחים' בתחילת קיומו של הגזע האנושי.
Orr (אוֹר) - לאחר הצריבה, כשפלישת הצ'ארים הגיעה לאור, הופעל בה קסם עוצמתי שגירש את הצ'ארים, אך הרס כמעט לגמרי את אור.
פעם אור היית ביתם של האלים.
אור ממוקמת ממערב למדבר הקריסטל.
Ring of Fire Islands (איי טבעת האש) - קבוצת איים קטנה במרכז הים.
באיים קיימים הרבה מאוד הרי געש פעילים, והוא לא מיושב.
לאחר שאסקלון יצאה ממלחמת הגילדות, גדלה היכולת להגן על הממלכה מהאויבים מהצפון - הצ'ארים.
הצ'ארים זימנו מטאורי אש וקריסטל על ידי סגידה לטיטאנים, אירוע המכונה 'הצריבה', וכך החריבו את כל אסקלון.
השחקנים משויכים לקבוצת האסקלוניאנים שהחליטו לקבל את ההזמנה של קריטיה ולעבור לגור שם, בבית חופשי מהצ'ארים.
כדי להגיע לטיריאה נדרש לעבור את ה-Shiverpeak Mountains.
השחקנים מגלים שהם הגיעו להרים, מושבם של הגמדים, בזמן מלחמתם עם ה-Stone Summits (בתרגום חופשי: אבני הפסגה), אומה גדולה של גמדים שחושבים שההרים שייכים רק להם.
השחקנים עוזרים לגמדים במלחמה תוך כדי מסעם לעבר טיריה, מכיוון שהגמדים נתנו להם להיכנס להרים, לעומת ה-Stone Summits שהחליטו שההרים שייכים רק להם.
מנהיג האסקלוניאנים שהחליטו לצאת למסע, הנסיך רוריק, נהרג על ידי מנהיג ה-Stone Summits, והאסקלוניאנים נאלצו להמשיך במסע לקריטיה לבדם.
כשהשחקנים מגיעים לקריטיה הם מגלים שגם האזור הזה נמצא במלחמה, הפעם נגד האלמתים.
השחקנים מחליטים לעזור למסדר הגלימה הלבנה בלוחמה בגל הנוכחי של האל מתים כדי לקבל אישור כניסה לליאונס ארץ', בירתם.
לאחר מכן המסדר שולח את השחקנים לחלץ את השרביט של אור, חפץ המחיל בתוכו עוצמה רבה, לפני שהאל מתים ישיגו אותו.
השחקנים מצליחים במשימה, ומקבלים את התואר 'נבחרים' על ידי המסדר.
קבוצה של נבחרים טריאניאנים נחטפת על ידי קבוצה קטנה המכנה את עצמה 'הלהב הזוהר' (Shining Blade), והשחקנים נשלחים על ידי המסדר לחלץ אותם מהג'ונגלים של מגואומה.
השחקנים מוצאים קבוצה קטנה של חברי הלהב הזוהר, ודורשים מהם שיחזירו את הנבחרים, אך הם משיבים שהם בעצם "הצילו" את הנבחרים מהמסדר, ומי שלא מאמין יכול לראות בעצמו.
השחקנם מחליטים לראות בעצמם, ועוקבים אחרי חברי המסדר המובילים את הנבחרים למקום מסתורי בג'ונגלים של מגואומה.
הם מגלים שהמסדר מקריב את הנבחרים לאליו - אלה שלא רואים (the Unseen Ones).
השחקנים הורגים את מנהיג הקבוצה המקריבה, ואת שאר הלוחמים איתו.
הם מסכימים להצטרף ללהב הזוהר.
השחקנים גונבים בחזרה את השרביט של אור, וניצלים ברגע האחרון, כשהם חותכים את הגשר המפריד בינם לבין המוני לוחמי המסדר.
אבניה, מנהיגת הלהב הזוהר, מוצאת את הקוסם הגדול שהציל את העולם מאיימת הצ'ארים, ומגייסת אותו אליהם.
השחקנים מחליטים לחסל את כל המסדר אחת ולתמיד, אך וזיר קילבורן, הקוסם, אומר שהם לא מספיק חזקים.
השחקנים אומרים שאם כך - אין תקווה, אך וזיר מרגיע ואומר שאם הם ישיגו את ברכת האלים הם יוכלו לנצח, לשם כך הם צריכים לשוט למדבר הגביש.
במדבר הגביש (קריסטל) השחקנים עוברים ארבע משימות, באחרונה מביניהם הם יצטרכו להרוג כפיל של עצמם בקרב שווה כוחות, כדי למקד את מבט האלים בהם.
כשנגמרת המשימה האחרונה, השחקנים מגיעים למערת הדרקונית גלינט, הנביאה הגדולה.
היא מחליטה לספר להם על הנבואה - מישהו, או משהו, עומד לפתוח את דלתות קומאלי, ולשחרר מהם נשק עצום.
בנוסף, היא מסבירה ש'אלה שלא רואים' הם גזע המורסאט, שהציל את קריטיה מהצ'ארים.
השחקנים מבינים שהמורסאט ציוו על מסדר הגלימה הלבנה להקריב את הנבחרים כדי לשמור על סוללות הנשמה, השומרות שהדלתות לא יפתחו, משום שהמוסאט מפחד מהנשק.
גלינט שולחת את השחקנים ל-Shiverpeak Mountains הדרומיים, וכך הם עושים.
הם מגלים שהגמדים עדיין נלחמים ב- (שבט גמדים מרושע)Stone Summits, ושמה שנשאר מהלהב הזוהר ממשיך להילחם במסדר הגלימה הלבנה, ובמורסאט שהגיעו לעזרתם.
מה שנוצר זאת מלחמה גדולה בין השחקנים, הגמדים והלהב הזוהר ל-Stone Summits, מסדר הגלימה הלבנה והמורסאט.
השחקנים מגלים שלמורסאט יש יכולת עצומה, שבעזרתה הם יכולים לרטש את אויביהם במהירות.
הם מבינים שאין סיכוי להילחם במורסאט כך, אך אבניה אומרת שאולי סיר, יצור מוזר, יוכל לעזור.
השחקנים מגיעים לסיר, שמכשף את שריונם מפני היכולת המיוחדת.
בשתי המשימות הבאות השחקנים יחלצו את אבניה, שנפלה בשבי, ויכבשו בחזרה את בירתם של הגמדים.
תוך כדי הלחימה בהרים הדרומיים, השחקנים מצליחים להרוג את מנהיג מסדר הגלימה הלבנה ומנהיג ה-Stone Summits, ואויבם הנותר הוא המורסאט.
השחקנים שטים לאיי טבעת האש כדי להילחם בקרב סופי במורסאט, ששומרים מכל משמר על דלתות קומאלי.
בעזרתם של הוזיר והגמדים, השחקנים מגיעים ללוע האבדון הר הגעש, שם הם מגרשים את המורסאט.
השחקנים מגיעים לדלות של קומאלי, אך מגלים שהוזיר הוא בעצם הליץ' לורד, מנהיגם של האל מתים בקרייטא, והוא פתח את דלתות קומאלי לפניהם.
מתוך הדלתות יוצאים היצורים האגדיים - הטיטאנים.
השחקנים מחסלים את הליץ' לורד בקרב גדול, אחרי שעברו את צבא הטיטאנים שלו, סוגרים את דלתות קומאלי וכך מצילים את העולם מהנבואה.
למרות חיסולו של הליץ' לורד וסגירת דלתות קומאלי, נותרו עוד טיטאנים בעולם.
גלינט מגייסת את השחקנים להילחם בהם ב'קווסטים' אחרונים.
בנוסף מלחמת הגמדים ב-Stone Summits עדיין לא הגיעה לסופה.
שארית ה-Stone Summits עדיין שולטת בכמה אזורים בהרים הדרומיים.
באחד מעדכוני המשחק נוסף אזורם התת- קרקעי.
כשיצא, Guild Wars Prophecies התקבל היטב אצל מבקרי המשחקים והשחקנים.
בשנת 2005 זכה המשחק בכמה פרסים, הכוללים את "משחק התפקידים הטוב ביותר למחשב האישי" של IGN ו-"MMORPG השנה" של GameSpy.בשנת 2006 המשחק דורג במקום הרביעי בסדרת "המשחק הטוב ביותר" של Computer Games Magazine, ובנוסף כלל את התואר "הטכנולוגיה הטובה ביותר".
בדצמבר 2006 המשחק ושני הבאים אחריו בסדרה מכרו יותר מ-3 מיליון עותקים, עובדה שמיקמה את הסדרה במקום השלישי, מיד לאחר World of Warcraft ו-RuneScape, ברשימת ה-MMOG הפופולרים ביותר.
מעבד אינטל פנטיום ||| 800 MHz
מעבד גרפי מסדרת GeForce 3 או Radeon 8500 עם 32MB של VRAM
Guitar Pro ("גיטר פרו") היא תוכנת מחשב המאפשרת למוזיקאים להלחין מוזיקה בקלות, בעזרת טבלטורות או תווים.
בעזרת התוכנה ניתן גם לפתוח קובצי MIDI ולראות את התווים שמנוגנים בקובץ.
מלבד זאת התוכנה מציעה מגוון כלים כמו טיונר לגיטרה, מאגר אקורדים ועוד.
לתוכנה יש ארבע גרסאות ראשיות :3, 4, 5, ו-6 וגרסאות ביניים נוספות עם תיקוני באגים ותוספים קטנים.
רישיון השימוש בתוכנה מאפשר עדכון חופשי של גרסאות הביניים.
במקור גיטר פרו עוצבה על מנת לשרת את הגיטריסטים המשתמשים בטאבים אך עם הזמן הפכה לתוכנה המשרתת מגוון רחב של מוזיקאים.
עד הגרסה הרביעית היה ניתן להשתמש בתוכנה רק בעזרת מערכת ההפעלה Windows.
הגרסה החמישית, שיצאה בנובמבר 2005, הותאמה גם למערכת ההפעלה Mac OS X ביולי 2006, ובאפריל 2010 יצאה הגרסה השישית, שעוצבה לחלוטין מחדש, ותומכת גם במערכת ההפעלה לינוקס, כאשר אובונטו היא ההפצה הנתמכת הרשמית.
התוכנה משתמשת בכמה כלי נגינה מגוונים, בהצגה באמצעות תווים סטנדרטים אך גם באמצעות טבלטורות.
התוכנה מאפשרת מבט ויזואלי של הנגינה על קלידים ועל כלי מיתר.
התוכנה מאפשרת לנגן את הקטע מכל מקום נבחר, ובאיזה קצב שנבחר.
עוד אפשר, להשתיק כלי מסוים (כשכמה כלים מנוגנים בו זמנית) או לשנות את העוצמה (ווליום) של אחד הכלים או יותר.
בגיטר פרו 5 התווספה תוספת משמעותית אשר מאפשרת, בנוסף לצלילי ה־MIDI הסטנדרטים, גם "מנוע סאונד ריאלי" (RSE) שמאפשר איכות גבוה יותר של שמע וצלילים יותר מציאותיים של כלי הנגינה.
את הקבצים אותם התוכנה פותחת וקוראת, ניתן להוריד בצורה חופשית מאתרי אינטרנט שונים, המכילים גם שירים של להקות ידועות ולא ידועות.
בכך התוכנה משמשת מוזיקאים רבים, וביניהם בעיקר גיטריסטים, ללמידת שירים בצורה נוחה ופשוטה.
בגרסה החמישית של התוכנה, נוספה האפשרות לשמור את הקטע המולחן לא רק כקובץ MIDI, אלא כקובץ סאונד לכשלעצמו בעזרת "מנוע סאונד ריאלי".
עם זאת, מקובל להשתמש בתוכנה ליצירת סקיצות בלבד, ולא כפלייבקים.
אלטרנטיבות של תוכנות קוד פתוח
קיימות תוכנות קוד פתוח שיכולות לעבוד עם קובצי גיטר פרו, עם יכולת מוגבלת והרבה פחות פונקציות בהשוואה לגיטר פרו.
אלבום זה הורכב מגרסאות כיסוי לשירים של אמנים מפורסמים כביטלס, לד זפלין והרולינג סטונז.
באלבום זה אורחו מספר אמנים בהם: נאז, כריס דוטרי, צ'סטר בנינגטון, רוב תומאס, כריס קורנל, וסקוט סטאפ.
הלהיטים שבלטו באלבום הם "While My Guitar Gently Weeps" (של הביטלס), ו-"Photograph" (של דף לפרד).
ראול ראקוו - תופי קונגה
בני ריטוולד - גיטרה בס
Guilty הוא אלבום אולפן של הזמרת והשחקנית ברברה סטרייסנד, אשר יצא בשנת 1980.
בארי גיב, חבר ההרכב הבי ג'יז, אחד ההרכבים המצליחים של שנות השבעים, כתב והלחין את כל השירים באלבום ואף הפיק אותו, ביחד עם צוות ההפקה שאיתו עבד ההרכב באופן קבוע, אלבי גלוטן וקארל ריצ'רדסון.
Guilty הוא האלבום הנמכר ביותר של סטרייסנד עם מכירות של למעלה מ-20 מיליון עותקים.
האלבום זכה בפרס גראמי מתוך ארבעה אליהם היה מועמד.
בין היתר, היה מועמד לאלבום השנה.
סטרייסנד הוציאה, בשנת 2005, אלבום המשך בשם Guilty Pleasures, שגם בו היה גיב, שותף להפקה, כתיבה והלחנת רוב השירים.
Guns for Hands הוא סינגל מסוגת האינדיטרוניקה, שנכתב על ידי חברי הלהקה האמריקאית Twenty One Pilots.
הוא הופץ כסינגל ביפן בלבד.
השיר הופיע בפעם הראשונה באלבומה השני של הלהקה, Regional at Best ולאחר מכן הקליטה אותו מחדש.
הגרסה המחודשת הופיעה באלבומה השלישי, Vessel.
ההבדל בין שתי גרסאות השיר הוא שבשיר המקורי קצב התופים פחות דומיננטי וההקלטה עצמה שונה במקצת מזו המחודשת.
בגרסה המחודשת, קצב התופים דומיננטי יותר ויש אפשרות לשמוע את קולם של שני חברי הלהקה בצורה טובה יותר.
השיר זכה לתואר הזהב, על ידי ה-RIAA, לאחר שנמכר בלמעלה מחצי מיליון עותקים במדינה.
מצעדים ודירוגים (2013) מיקומי שיא Japan Hot 100 21
Gulaab Gang היא דרמת פשע הודית משנת 2014, שבמרכזו מאבק של נשים נגד אלימות כלפי נשים, בבימויו של סומיק סן.
בסרט מככבים מדהורי דיקסיט וג'והי צ'אולה.
הסרט מבוסס באופן חלקי על קורות כנופיית גולאבי ומייסדתה, סמפט פל דווי.
חברות הכנופיה "גולאב" (הוורודה) הן אקטיביסטיות וויג'ילנטיות הפעילות בבונדלקהאנד אוטאר ובמאדיה פרדש.
הנשים לובשות סארי ורוד, ונלחמות נגד תופעות אלימות ודכאניות שנשים סובלות מהן, כמו אלימות במשפחה, שיטת הנדוניה, אונס וחינוך.
המנהיגה של הקבוצה, ראג'ו (מדהורי דיקסיט), מתעמתת עם פוליטיקאית ממולחת וערמומית, סומיטרה דווי (ג'והי צ'אולה), שנוהגת לנצל אנשים למטרותיה.
ראג'ו מנהלת את כנופייתה בכפר מדהופור, שם היא מלמדת ילדות קטנות קרוא וכתוב, ואת הבוגרות כיצד להילחם.
בנוסף לפעולות בשטח שהיא מובילה, ראג'ו מחליטה לרוץ בבחירות המקומיות נגד סומיטרה דווי, ולהדיח אותה מתפקידה.
מכאן העלילה מתפתחת, כאשר סומיטרה מוכנה לעשות הכל כדי למנוע את הגשמת תוכניותיה של ראג'ו, ומסדרת מארב בו רוב חברותיה נהרגות.
ראג'ו מתכננת את נקמתה בסומיטרה, כאשר זו מתכננת כיצד לחסל את הגולאב אחת ולתמיד.
בעימות הסופי בין השתיים, ראג'י כורתת את ידה של סומיטרה כשהיא מנסה לירות בה ובחברותיה בנשק אוטומטי.
בסוף, סומיטרה נעצרת ונגזרת למאסר עולם, וראג'ו מגשימה את חלומה ומייסדת בית ספר לילדות במצוקה.
ג'והי צ'אולה בתפקיד סומיטרה דווי
טנישתה צ'טרג'י בתפקיד קג'רי (חברה בגולאב)
דיוויה ג'גדלה בתפקיד מאהי (חברה בגולאב)
פריאנקה בוז בתפקיד סנדהיה (חברה בגולאב)
סינג בתפקיד טארה (חברה בגולאב)
מספר ימים לפני יציאת הסרט לאקרנים, סמפט פל דווי, המנהיגה המקורית של גולאבי גאנג האמיתית, הגישה עתירה נגד יוצרי הסרט, בטענה שהסרט מבוסס עליה, ושאין ליוצרים זכויות על סיפורה.
ב-5 במרץ 2014, בית המשפט בדלהי הוציא צו עיכוב נגד הפצת הסרט ברחבי הודו, לפיו הסרט יפגע במוניטין של סמפט פל דווי באופן "שעליו אי אפשר לפצות בכסף".
למחרת, בית המשפט העליון התיר את שחרורו של הסרט.
הסרט יצא לביקורות מעורבות, אך ביצועיה של ג'והי צ'אולה זכו לתשבחות ואף לפרסים בתור כוכבת המשנה.
הסרט הפסיד כסף בקופות, ונחשב לכישלון על ידי המפיקים.
פרסקטגוריהמועמדתתוצאהפרסי פילמפיירשחקנית משנה הטובה ביותרג'והי צ'אולהStar Screen Awardsהשחקנית הטובה ביותר בתפקיד נבלIIFA Awardsשחקנית המשנה הטובה ביותרDadasaheb Phalke Awardהשחקנית הטובה ביותרBollywood Hungama Surfers Choice Movie Awardsהשחקנית הטובה ביותר בתפקיד נבלIBNLive Movie Awardsשחקנית המשנה הטובה ביותר
האלבום יצא לאור ביפן בלבד, בשנת 1988.
האלבום יצא בפורמטים של תקליט, קסטה ותקליטור, כאמור, ביפן בלבד.
שלושה משירי האלבום הוקלטו בהקלטה חיה בלונדון, ב-28 ביוני 1987 והם: "It's So Easy" (הופיע גם הוא באלבום הבכורה), "Knockin' on Heaven's Door" (קאבר לשירו של בוב דילן משנת 1973 ו-"Whole Lotta Rosie" (קאבר ללהקת AC/DC).
השיר "Move to the City" הופיע קודם לכן במיני-אלבום הקודם של הלהקה, Live ?!*@ Like a Suicide, אשר יצא לאור ב-1986.
לפי עטיפת האלבום המכילה את שם הלהקה בלבד, נראה כי האלבום נקרא על שמה של הלהקה.
למרות זאת, רבים מתייחסים למיני-אלבום בשם Live from the Jungle, לפי הכתובית ביפנית על העטיפה - ライブ・フロム・ザ・ジャングル ガンズ・アンド・ローゼズ - המתורגמת למילים: "Live from the jungle: Guns N' Roses".
איזי סטראדלין - גיטרת ליווי וקולות רקע
דאף מק'אגן - גיטרת בס וקולות רקע
סטיבן אדלר - תופים וכלי הקשה
GUILTY הוא אלבום האולפן התשיעי של אמנית ההקלטות היפנית איומי האמאסאקי.
האלבום יצא לאור ב-1 בינואר 2008, על ידי Avex Trax.
"Guilty" מסמן את האלבום התשיעי ברציפות של האמאסאקי שהופק במלואו על ידי המפיק והמנהל היפני מקס מטסורה, בעוד שהיא תורמת לאלבום כסולן הראשי, זמר רקע וכותבת שירים לכל השירים.
Guilty הוקלט ביפנית עם ביטויים מינוריים באנגלית, הוא אלבום רוק עם אלמנטים מוזיקליים רבים כמו רוק כבד, מטאל, מוזיקה אלקטרונית ומנגינות בלדת פופ.
"Guilty" הוקלט ביפן ובארצות הברית, מה שהפך אותו לאלבום השלישי של האמאסאקי שהוקלט בארצות הברית.
הפקה ועריכה נוספים טופלו הן ביפן והן בארצות הברית.
חמישה פורמטים שונים יצאו לאור לקידום האלבום; תקליטור עצמאי, צרור CD ו־DVD, חבילת ספרי תמונות, מהדורה מוגבלת Playbutton, והפצה דיגיטלית ברחבי העולם.
שלוש יצירות אמנות שונות הוצאו לשרוול הכריכה של האלבום; בפורמט התקליטור יש צילום ארוך של חמאסקי בשמלה עם הדפסים מנומרים, בפורמט התקליטור וה- DVD היה צילום מקרוב על פניו של חמאסקי, ובחבילת ספרי הצילום יש את חמאסקי במושב במאי עם שמלה צהובה.
עם יציאת האלבום הוא נפגש עם ביקורות מעורבות לטובה מצד מבקרי המוזיקה.
המבקרים החמיאו לאלמנטים האפלים של האלבום ושיבחו את המסירה האותנטית של חמסקי באמצעות מילות השיר והרגשות שלה.
עם זאת, חלקם מתחו ביקורת על העיבודים המפליגים של האלבום ועל ההופעות הווקאליות של חמאסקי, לצד ז'אנרי הקופרת היונים והיעדר המגוון המוזיקלי.
מבחינה מסחרית, האשמה הייתה הצלחה.
זה הפך לאלבום האולפנים הראשון של חמאסקי שהחמיץ את המקום הראשון בתרשים האלבומים היפניים של אוריקון.
למרות זאת, האשמה מכרה למעלה מ־568,000 יחידות בסוף שנת 2008. היא אושרה פלטינה כפולה על ידי איגוד תעשיות ההקלטות של יפן (RIAJ) למשלוחים של 500,000 יחידות.
שלושה סינגלים יצאו לאור מגילטי.
הסינגל הראשי והיחיד בצד "Glitter / Fated" "זכה להצלחה מסחרית, והגיע למקום הראשון בתרשים הסינגלים של אוריקון היפני והיה מוסמך על ידי RIAJ.
האלבומים הסינגל השני," Talkin '2 Myself ", היה הצלחה מסחרית, היא הגיעה למקום הראשון בתרשים הסינגלים של אוריקון והוסמכה מזהב על ידי RIAJ.
הסינגל הדיגיטלי היחיד של האלבום, "When When ..." לא הצליח למפות במפת הסינגלים של Oricon מכיוון שהוא שווק דיגיטלית; הוא הצליח מכרו למעלה מ־3.3 מיליון מכירות, הסינגל הנמכר ביותר של חמאסקי עד כה.
כמה רצועות אלבומים נוספות שרטטו במצעדים מיומנים ביפן.
Lazers Do (בעברית: רובים לא הורגים אנשים...
לייזר כן) הוא אלבום הבכורה של ההרכב מוזיקלי האמריקאי מייג'ור לייזר.
האלבום יצא לאור ב-16 ביוני 2012, על ידי חברת התקליטים דאונטאון רקורדס.
מדינהתאריך יציאהפורמטחברת תקליטיםמקורעולם16 ביוני 2009הורדה דיגיטלית • תקליט • תקליטורדאונטאון רקורדס
Guilty Pleasures (בעברית: תענוגות אסורים) הוא אלבומה ה-31 של הזמרת ברברה סטרייסנד אשר שוחרר ב-20 בספטמבר 2005 על ידי קולומביה רקורדס והופק על ידי בארי גיב וג'ון מרצ'נט.
באירלנד ואנגליה יצא האלבום תחת השם "Guilty Too".
אלבום זה מהווה המשך לאלבומה Guilty אשר גם הוא הופק על ידי בארי גיב.
בנוסף גיב הופיעה של שתי עטיפות האלבום ואף ביצע קולות רקע, קולות נגינה בשירים באלבום ואף השתתף באחד מהם, בדומה לאלבום Guilty שגם בו לקח חלק פעיל.
האלבום הגיע למקום ה-5 בארצות הברית שם הגיע למעמד אלבום זהב על מכירות של 509 אלף עותקים ובכך שברה שיא כאשר הפכה לזמרת הנשית שקיבלה הכי הרבה מעמדות זהב ופלטינה בהיסטורית ארצות הברית והייתה לאמנית השנייה שעשתה זו הכי הרבה פעמים אחרי אלביס פרסלי.
בבריטניה האלבום הגיע למקום ה-3 במדינה וקיבל מעמד פלטינה.
Guilty Pleasure (בעברית: גילטי פלז'ר) הוא שיר באנגלית של הזמרת הקרואטית מיה דימשיץ'.
השיר זכה בקדם האירוויזיון הקרואטי "Dora 2022" ונבחר לייצג את קרואטיה באירוויזיון לשנת 2022, בטורינו, איטליה.
בינואר 2022 הוכרז כי דימשיץ' תתמודד עם השיר בקדם "Dora 2022".
ב-19 בפברואר 2022 זכתה דימשיץ' עם השיר בקדם הקרואטי, Dora 2022, והשיר הוכרז כשיר הקרואטי לאירוויזיון 2022.
קרואטיה שובצה למחצית השנייה של חצי הגמר הראשון, שהתקיים ב-10 במאי 2022.
קרואטיה הופיעה כמדינה ה-11, לאחר פורטוגל ולפני דנמרק.
ב-10 במאי 2022 ביצעה דימשיץ' את "Guilty Pleasure" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 11 עם 75 נקודות.
Guitar Songs (בעברית: שירי גיטרה) הוא המיני-אלבום השלישי של הזמרת-יוצרת האמריקאית בילי אייליש.
המיני-אלבום יצא לאור ב-21 ביולי 2022, על ידי חברות התקליטים דארק-רום ואינטרסקופ רקורדס.
אייליש חשפה לראשונה את השיר הראשון שלה, "TV", במהלך המופע במנצ'סטר שבאנגליה בסיבוב הופעות "Happier Than Ever, The World Tour".
בביקורת לגרדיאן, לורה סנייפס נתנה למיני-אלבום ארבעה כוכבים מתוך חמישה, כשכתבה "שינוי פרספקטיבה מביך עומד בבסיס" המיני-אלבום.
ג'ון פרלס כתב בביקרות לניו יורק טיימס "הפריטה בצניעות אך ההפקה עשירה"
בילי אייליש – שירה, הנדסה קולית, תכנות קול
פיניאס או'קונל – הפקה, הנדסה קולית, תכנות קול, בס, תופים, גיטרה, פסנתר, תכנות, סינתיסייזר.
+ תאריכי יציאות לאור ופורמטים עבור Guitar Songsמדינהתאריךפורמטחברת תקליטיםמקורעולם21 ביולי 2022הורדה דיגיטלית • הזרמת מוזיקהדארק-רום • אינטרסקופ
Gymnasium (בעברית: "גימנסיה") הוא אלבום האולפן השני של זמרת הרוק הישראלית תמר אייזנמן.
את האלבום הוציאה לאור בשנת 2009 חברת התקליטים NMC, כארבע שנים מאז פרסומו של 5feet4, אלבומה הקודם של אייזנמן.
הוא פורסם בפורמט תקליטור, והועלה בהמשך השנים לפטלפורמות הסטרימינג השונות, כמו ספוטיפיי ואפל מיוזיק.
הסינגל הראשון מתוך האלבום, "Hit Me", פורסם בערוץ היוטיוב של אייזנמן לצד הווידאו קליפ שלו.
גם ל-"Sun" הופק וידאו קליפ, שבוים על ידי ערן יגו.
Guts (מעוצב באותיות גדולות; GUTS, בעברית: "אומץ"/"קרביים") הוא אלבום האולפן השני של הזמרת-יוצרת האמריקאית אוליביה רודריגו.
הוא יצא לאור ב-8 בספטמבר 2023. היא יצאה לסיבוב ההופעות "Guts World Tour" בחודש פברואר 2024 על מנת לקדם את האלבום.
גרסת הדלוקס של האלבום, Guts (spilled), יצאה לאור ב-22 במרץ 2024.
אלבום הבכורה של אוליביה רודריגו, Sour, שיצא ב-2021 זכה להצלחה אדירה, עם להיטים כמו "Drivers License", "Deja Vu" ו-"Good 4 U"; זיכה אותה בשלושה פרסי גראמי מתוך שבע מועמדויות; והפך לאלבום הבכורה שבילה את התקופה הארוכה ביותר במצעד בילבורד 200 מאז 2001.
תהליך יצירת האלבום ארך כ-10 חודשים, כאשר שמונת החודשים הראשונים הוקדשו לכתיבה והקלטה והחודשיים האחרונים למיקסינק ולעיבוד.
רודריגו הכירה בלחץ של יצירת אלבומה השני לאחר הצלחת אלבום הבכורה שלה ואף הזכירה במהלך מופע אינטימי שנערך לאחר צאת האלבום שהקלטתו הייתה חוויה מאוד מרגשת, והיא הזילה דמעות רבות לאורך התהליך.
היא הרגישה בתחילה אבודה במהלך החודשים הראשונים של הכתיבה, אך בעצתו של ג'ק וייט, החליטה להתמקד ביצירת מוזיקה שהיא, באופן אישי, תהנה להאזין לה.
השינוי הזה בהלך הרוח הפך את התהליך למהנה ומספק יותר עבורה.
גם הזמרת האמריקאית קייטי פרי פנתה לרודריגו והציעה להיות מנטורית שלה במהלך העבודה על אלבומה השני, זאת בשל האתגרים שחוותה במהלך תהליך יצירת האלבום השני שלה, Teenage Dream.
במהלך ראיון עם זיין לואו לאפל מיוזיק, רודריגו הזכירה שהיא הקליטה כ-25 שירים במהלך תהליך ההקלטה של האלבום, ורמזה שחלק מהם עשויים לצאת בעתיד.
רודריגו הזכירה שתהליך יצירת האלבום נתן לה יותר ביטחון כפזמונאית בהשוואה לאלבומה הראשון.
רודריגו רמזה על יציאתו של אלבומה השני במאי 2023, כשחגגה באינסטגרם את יום השנה השני לאלבום הבכורה שלה, Sour.
היא הזכירה שהמוזיקה החדשה שלה צפויה לצאת בקרוב.
רודריגו החלה להקליט את האלבום השני שלה לפני סיבוב ההופעות שלה בשנת 2022 וסיימה אותו שבוע לפני שהוציאה את הסינגל "Vampire".
רודריגו חשפה שהיא חשבה על השם לאלבום לפני שאלבום הבכורה שלה, Sour, יצא בשנת 2021. היא אהבה את הרעיון של שם בן ארבע אותיות באותיות גדולות, בדומה ל-Sour.
היא מוצאת את המילה מעניינת ואוהבת כיצד ניתן להשתמש בה בהקשרים שונים, המייצגים אומץ ואינטואיציה.
רודריגו הכריזה על האלבום באינסטגרם ב-16 ביוני 2023. היא שיתפה את עטיפתו, הכוללת תמונה שלה נושכת את האגודל כשהיא עונדת טבעות עם האותיות G-U-T-S.
כמה מעריצים ציינו קווי דמיון בין עטיפת האלבום של Guts לבין העטיפה של האלבום Melodrama של לורד.
רודריגו התמודדה עם ביקורות ברשתות החברתיות על עטיפת האלבום.
חלק מהמעריצים מצאו את עטיפת האלבום דומה מדי לאלבום הבכורה שלה Sour והאמינו שהוא לא מראה מספיק התפתחות כזמרת.
המעריצים הביעו אכזבה וביקרו את העטיפה, וכינו אותה זולה וחסרת יצירתיות.
תאריך היציאה של האלבום הוא 8 בספטמבר 2023. רודריגו הצהירה כי האלבום עוסק בכאבי גדילה והבנת זהותה בשלב זה של חייה, הביעה גאווה על האלבום ותיארה אותו כתיאור של שנתה ה-19 המלאה בבלבול, טעויות, גמלוניות וחרדה.
רודריגו אמרה כי היא רוצה להתנתק מהתדמית של כוכבת פופ "נקייה" ולאמץ צד יותר אותנטי ומרדני במוזיקה שלה.
היא דנה במשיכה שלה להביע רגשות גולמיים באמצעות מוזיקה שאולי לא תוכל לבטא בחיי היומיום שלה.
ביממה של לפני צאת האלבום, מעריצים שיערו שאולי יש גרסת דלוקס לאלבום עם ארבעה שירים נוספים.
השערות אלו עלו ממודעה מזויפת שפורסמה בערוץ היוטיוב הרשמי של רודריגו, לקידום האלבום.
בסרטון, ישנה תקלה לאחר 26 השניות הראשונות של הסרטון, שחושפת בקצרה את מה שנראה כשמות של ארבע רצועות חדשות: "Obsessed", "Scared of My Guitar", "Stranger," ו-"Girl I've Always Been." חלק מהשמות הללו תואמים רמזים שרודריגו החביאה בטיזר נסתר של רשימת הרצועות שפורסם ביולי, במיוחד "Obsessed" ו-"Stranger".
ב-19 במרץ 2024, במהלך המופע שלה בעיר שיקגו כחלק מסיבוב ההופעות Guts World Tour, הודיעה רודריגו על צאת מהדורת הדלוקס של האלבום, התיקרא Guts (spilled) ב-22 במרץ 2024. ההודעה על צאת המהדורה נעשתה כשרודריגו מחזיקה שלט שעליו כתוב "Guts Deluxe Out Friday", בעוד הרקדנים שלה מחזיקים שלטים עם שמות השירים.
הסינגל הראשון מהאלבום נקרא "Vampire".
רודריגו חשפה את עטיפתו של הסינגל ב-13 ביוני, הכוללת תמונת פרופיל שלה עם תחבושות בצבע לבנדר על צווארה.
כדי לחגוג את צאת הסינגל, רודריגו פרסמה מם בסטורי שלה באינסטגרם שהציג סצנה מ"דמדומים", והחליפה את הדיאלוג שבסצנה בהתייחסויות לסינגל החדש שלה.
הסינגל הגיע היישר אל המקום הראשון במצעד בילבורד הוט 100.
ב-31 ביולי, רודריגו שיתפה סרטון טיזר לשמות השירים באלבום.
בסרטון אפשר לראות את אוליביה, פורקת ארגזים ומשחקת עם חפצים בחדר שינה, כולל מקלדת אלקטרונית ומכונת כתיבה וינטג'.
הסרטון מכיל מילים וביטויים נסתרים שהמעריצים הסיקו שהם שמות שירים באלבום.
יום לאחר מכן, רודריגו חשפה בטיזר נוסף את רשימת השירים הרשמית של האלבום.
בטיזר, רודריגו מקלידה את שמות השירים באמצעות מכונת כתיבה, בליווי קטע בן שניות אחדות של אחד השירים שטרם שוחררו.
ב-7 באוגוסט רודריגו הכריזה על הסינגל הבא שלה, "Bad Idea Right?", באמצעות פוסט באינסטגרם ומייל למעריצים.
רודריגו תיארה את השיר כ"די שונה" מהסינגל הקודם שלה, "Vampire", והזכירה שהוא מראה צד נוסף של האלבום שלה "Guts" שהוא "קצת יותר כיפי ושובב".
רודריגו הוציאה את הסינגל ב-11 באוגוסט, בליווי קליפ בהשתתפות חברותיה.
האלבום הופיע ברשימת "17 האלבומים המצופים ביותר של סתיו 2023" של מגזין טיים.
עם צאת האלבום, רודריגו שיתפה פעולה עם אמריקן אקספרס וספוטיפיי כדי ליצור חנות פופ-אפ לזמן מוגבל ברובע מיטפיקינג במנהטן כדי לקדם את האלבום.
האירוע התחיל במסיבת האזנה לאלבום למוזמנים בלבד עם רודריגו עצמה ואחריו אירוע ציבורי הפתוח במהלך כל סוף השבוע של השקת האלבום.
הפופ-אפ הציג סחורה של האלבום במהדורה מוגבלת, פריטים בחינם, מארזי מתנה ופינות צילום.
ב-9 באוקטובר 2023, רודריגו ערכה מופע ספונטני ואינטימי בתיאטרון מלון אייס במרכז לוס אנג'לס למחזיקי כרטיס אמריקן אקספרס.
כל הכספים ממכירת הכרטיסים של הערב נתרמו לעמותה החדשה של רודריגו, "Fund 4 Good", התומכת בנשים ונערות ברחבי העולם.
השותף של רודריגו לכתיבת והפקת האלבום, דן ניגרו, הצטרף אליה לבמה, והם חלקו סיפורים על השירים מהאלבום.
האלבום מתואר כאלבום פופ רוק, עם אלמנטים של אימו, גל חדש, שוגייז וראפ רוק, ומשלב פופ-פאנק משנות האלפיים המוקדמות עם אלמנטים של פולק ואינדי.
רודריגו עבדה עם המפיק דן ניגרו, שגם הפיק את אלבום הבכורה שלה, Sour.
האלבום מורכב מ-12 רצועות, ללא שיתופי פעולה כלל.
רודריגו כתבה את כל 16 השירים באלבום יחד עם ניגרו.
רודריגו ציינו כי הרצועות האהובות עליה הן "All American Bitch", "Lacy" ו-"Teenage Dream".
השיר האחרון שהוקלט עבור האלבום הוא "Love is Embarrasing".
האלבום כולל מגוון רצועות, מבלדות פסנתר ועד שירי רוק קצביים.
האלבום הוא באורך כולל של 39 דקות.
כמה מעריצים ברשת מתחו ביקורת על אורכו של האלבום, בהתחשב בכך שהוא קצר ודומה למיני-אלבום.
האלבום נפתח בשיר "All-American Bitch", הכולל שילוב של גיטרה אקוסטית ומרכיבי רוק עוצמתיים.
היא גם הזכירה את קריאת "The White Album" מאת ג'ואן דידיון ומציאת השראה לשיר בספר.
השיר "Making the Bed" מעביר תחושות של התפכחות מהתהילה והקושי למצוא חברים אמיתיים.
בפזמון של השיר, רודריגו שרה על תחושת העייפות שבהיותה האדם שהיא הפכה להיות ואיך היא מרחיקה את מי שמכיר אותה הכי טוב.
המילים משקפות את אתגרי ההצלחה בתעשיית המוזיקה, שבה אנשים עשויים להרגיש שהם מכירים אותה, אבל לא באותה רמה כמו החברים והמשפחה הקרובים שלה.
רודריגו הסבירה שהיא כתבה את השיר הזה כשהייתה בת 19 וחוותה את הפיתויים שבתעשיית הבידורי בפעם הראשונה, על כל ההיבטים המרגשים אך גם הבודדים שלה.
היא הזכירה שלהצליח ולהיות מודע לשירים גולמיים ואינטימיים גרמו לה להרגיש שאנשים מכירים אותה אבל לא באותו אופן כמו האנשים הקרובים לה.
בראיון תיארה רודריגו את "Making the Bed" כשיר הכי "קשה" לכתיבה באלבום ובעל קונספט מעניין שלא דיברה עליו מעולם.
מילות השיר חושפות תחושה של סערה פנימית ורצון לאותנטיות בעולם של שטחיות.
רודריגו רמזה שרצועות הבונוס הללו יהיו זמינות בסופו של דבר בשירותי סטרימינג.
הקבלה הביקורתית של האלבום הייתה חיובית באופן גורף, כאשר רוב המבקרים הסכימו כי רודריגו הצליחה להימנע מ"קללת האלבום השני" ואף התעלתה על אלבום הבכורה שלה, Sour.
האלבום תואר כ"קלאסיקה מיידית", יצירה "כאוטית, חותכת ומזככת", וכאלבום שמבסס את מעמדה של רודריגו ככוכבת-על וכקול של דור ה-Z.
המבקרים שיבחו את הכתיבה של רודריגו כחדה, מצחיקה ובעלת מודעות עצמית גבוהה יותר מאשר באלבומה הקודם.
השורות באלבום תוארו כ"עוקצניות" וציניות, במיוחד בשירים כמו "", שם היא שרה שהיא רוצה לפגוש את אמו של האקס רק כדי להגיד לה שהבן שלה גרוע.
האלבום נתפס כ"אמיץ" יותר, כזה שצולל לתוך המבוכה והכאוס של גיל 20 בצורה כנה ולא מתנצלת.
רבים ציינו לטובה את המעבר לסאונד רוקיסטי וגראנג'י יותר, המזכיר את אבריל לאבין, פאראמור ולהקות משנות ה-90 וה-2000. השירים הקצביים כמו "" ו-"All-American Bitch" זכו לשבחים על האנרגיה הפרועה והמהנה שלהם.
הביקורות ציינו כי רודריגו נשמעת בטוחה יותר בעצמה, עם יכולות ווקאליות משופרות ורב-גוניות שמאפשרת לה לנוע בין צרחות פאנק לבלדות פסנתר עדינות.
השיר "Vampire" בפרט זכה לשבחים כ"יצירת מופת" וכשיר שבנה מתח בצורה מבריקה.
המבקרים העריכו את העיסוק שלה בלחצים חברתיים ("Ballad of a Homeschooled Girl"), דימוי גוף ("Pretty Isn't Pretty") והמחיר של הפרסום, בצורה שנמנעת מקלישאות ומרגישה אותנטית.
הביקורת המרכזית, גם בקרב אלו שאהבו את האלבום, הייתה ש-Guts מרגיש לעיתים כמו המשך ישיר של Sour ("חלק ב'") ולא מציע חידוש מוזיקלי משמעותי.
חלק מהמבקרים טענו שהאלבום נשמע "בטוח" מדי או נוסחתי.
בעוד שירי הרוק זכו לאהדה רבה, הדעות לגבי הבלדות היו חלוקות.
היו מבקרים שחשבו שהבלדות ("Logical", "Making the Bed") נופלות ברמתן מהשירים הקצביים, ותוארו כ"פשטניות מדי" או ככאלו שחוזרות על טריקים מוכרים מהאלבום הקודם.
מנגד, מבקרים אחרים דווקא ראו בהן רגעי שיא רגשיים.
למרות השבחים על הכתיבה, היו שורות ספציפיות שזכו ללעג או ביקורת, כמו הדימוי בשיר "Lacy" שבו היא משווה עור ל"בצק עלים", שתואר כחרוז מאולץ או מביך.
הייתה ביקורת נקודתית על ההפקה בשירים מסוימים (כמו "Love Is Embarrassing"), שנטען כי היא נשמעת לעיתים עמוסה מדי או חסרת הגדרה.
ארגוןרשימהדירוגמקורווגהאלבומים הטובים ביותר של 2023 (עד כה)–רולינג סטון100 האלבומים הטובים ביותר לשנת 20235Stereogum50 האלבומים הטובים ביותר של 20232בילבורד50 האלבומים הטובים ביותר של 2023: רשימת הצוותNMEהאלבומים הטובים ביותר של 20232הגרדיאן50 האלבומים הטובים ביותר של 202310
מעריצים יכולים להזמין מראש גרסאות פיזיות שונות של האלבום, כולל בפורמט תקליטור, קלטת שמע, תקליט ומארז תקליטורים במהדורה מוגבלת.
לפי הספירה לאחור הרשמית של ספוטיפיי, האלבום יצא לאור בחצות לפי השעון מקומי ביום שישי, ב-8 בספטמבר 2023. בארצות הברית, האלבום יצא לאור בו זמנית, עם והופץ בחצות בחוף המזרחי וב-21:00 בחוף המערבי ב-7 בספטמבר.